**PRAKTIKALEPING nr ….., ….. (kuupäev)**

Tartu Ülikool (edaspidi Ülikool), registrikood 74001073, keda esindab Tartu Ülikooli Ökoloogia ja maateaduste instituudi direktori Maarja Öpik ja …. (edaspidi Organisatsioon), registrikood …., keda esindab ….ning Tartu Ülikooli üliõpilane …., isikukoodiga …. (edaspidi Üliõpilane), sõlmisid alljärgneva kolmepoolse praktikalepingu.

# Üldsätted

1. Praktikalepingu (edaspidi leping) ese on Üliõpilase poolt aine „….“ sooritamine ja läbiviimine Organisatsioonis.
2. Üliõpilase tegevust praktikaülesannete täitmisel ei käsitleta töösuhtena, kui Üliõpilane ja Organisatsioon ei lepi kokku teisiti.
3. Lepingu pooled võivad sõlmida konfidentsiaalsuse tagamise ja intellektuaalse omandi kuuluvuse kohta täiendavaid kirjalikke kokkuleppeid.
4. Praktika …. (Organisatsioonis) on tasustamata.

# Praktika

1. Praktika eesmärk on anda Üliõpilasele praktiline töökogemus geoloogia ja/või keskkonnatehnoloogia erialaga seotud uurimis- või töögrupis või ettevõttes väljaspool Ülikooli.
2. Praktika toimumisaeg lepitakse kokku Organisatsiooni ja Üliõpilase vahel, kuid selles peaks sisalduma vähemalt 78 tundi tööd (vastab 3 EAPle).
3. Praktika toimub …. (Organisatsioonis) ajavahemikul …. kuni ….
4. Ülikooli poolne praktika juhendaja on Kairi Põldsaar.
5. Organisatsiooni poolne praktikajuhendaja on ….
6. Üliõpilane läbib praktika töökohal, kus töötamiseks on vajalikud õpitaval erialal omandatud teadmised ja oskused. Ülikooli poolse juhendajaga analüüsitakse praktikal lahendatud probleemsituatsioone ning antakse hinnang Üliõpilase poolt leitud lahendusstrateegiatele.

# Ülikool kohustub

1. andma Üliõpilasele võimaluse läbida kõik praktika eelduseks olevad eeldusained ning kontrollima nende ainete positiivset sooritust, instrueerima Üliõpilast Ülikooli poolsete nõuete osas, koordineerima praktikalepingu sõlmimist ning jälgima Üliõpilase praktika eesmärkide saavutamist, abistama Üliõpilast ja Organisatsiooni info vahetamisel.

# Ülikoolil on õigus

1. saada Üliõpilaselt ja Organisatsioonilt teavet praktika käigu kohta;
2. tutvuda vajadusel Organisatsioonis kohapeal Üliõpilase praktikaülesannete sooritamise ning Organisatsiooni poolse praktika juhendamisega.

# Organisatsioon kohustub

1. kindlustama Üliõpilase praktika läbiviimise ja juhendama Üliõpilast lepingu punktis 4 sätestatud praktika eesmärkide saavutamisel;
2. võimaldama Üliõpilasel omandada teadmisi ja praktilisi oskusi töökeskkonnas;
3. kindlustama Üliõpilasele praktikaülesannete täitmiseks töötervishoiu- ja tööohutusnõuetele vastava töökeskkonna ning töövahendid, vajadusel andma Üliõpilase kasutusse vajalikud töövahendid, tööriietuse ja viima läbi töötervishoiu ja tööohutuse alase juhendamise kooskõlas õigusaktidega;
4. tutvustama Üliõpilasele organisatsiooni hea tava põhimõtteid ja töökorralduse eeskirja;
5. teavitama Ülikooli kohe, kui Üliõpilane ei täida praktika juhendis sätestatud nõudeid või Organisatsiooni head tava või töökorralduse eeskirja;

# Organisatsioonil on õigus

1. nõuda Üliõpilaselt praktikaülesannete korrektset ja õigeaegset täitmist;
2. kasutada praktika käigus loodud väärtusi ja kogutud teavet enda tegevuses;
3. sõlmida Üliõpilasega täiendavaid kirjalikke kokkuleppeid praktika raames tehtava töö tasustamiseks.

# Üliõpilane kohustub

1. täitma lepingu punktis 5 sätestatud praktika eesmärgi;
2. hoidma talle teatavaks saanud Organisatsiooni ärisaladust ja konfidentsiaalset teavet nii lepinguperioodi vältel kui ka pärast selle perioodi lõppu, kui Üliõpilane ja Organisatsioon on sõlminud kirjalikud kokkulepped vastavalt punktile 3;
3. täitma Organisatsiooni hea tava põhimõtteid ning töökorralduse eeskirja;
4. hoiduma tegudest, mis võivad otseselt või kaudselt kahjustada Ülikooli või Organisatsiooni mainet;
5. teavitama Ülikooli ja Organisatsiooni koheselt kõigist asjaoludest, mis võivad lepingu täitmist takistada;
6. esitama Organisatsiooni poolsele juhendajale ja Ülikoolile pärast praktika lõppu praktikaaruande, milles on Organisatsiooni poolse juhendaja hinnang praktika kohta.

# Üliõpilasel on õigus

1. saada juhendatud lepingu punktides 8 ja 9 kokku lepitud juhendajate poolt;
2. saada Organisatsioonilt ja Ülikoolilt praktika läbimiseks vajalikku teavet.

# Lõppsätted

1. Leping jõustub selle allakirjutamise momendist lepingu poolte poolt ja kehtib kuni kõik pooled on kõik oma lepingust tulenevad kohustused nõuetekohaselt täitnud.
2. Lepingut võib muuta või täiendada pooltevahelisel kirjalikul kokkuleppel.
3. Lepingu pooltel on õigus leping üles öelda, kui teine või teised lepingu pooled ei täida lepingu tingimusi.
4. Lepingust tulenevad vaidlused püütakse lahendada läbirääkimiste teel. Kui läbirääkimised ebaõnnestuvad, lahendatakse vaidlus Eesti Vabariigi seadustes sätestatud korras.
5. Ülikooli lepingujärgsete kohustuste täitmisel on kontaktisikuks Kairi Põldsaar, e-post kairi.poldsaar@ut.ee.
6. Organisatsiooni lepingujärgsete kohustuste täitmisel on kontaktisikuks …., telefon …., e-post …..
7. Leping on koostatud kolmes võrdset juriidilist jõudu omavas eksemplaris.

Allkirjad:

……………….. ……………….. ………………..

 Ülikool Organisatsioon Üliõpilane